b'\n_START_ARTICLE_\nLansangang Allenby (Tel Aviv-Yafo)\n_START_PARAGRAPH_\nAng Lansangang Allenby (Ebreo: \xd7\xa8\xd7\x97\xd7\x95\xd7\x91 \xd7\x90\xd7\x9c\xd7\xa0\xd7\x91\xd7\x99, Re\xe1\xba\x96ov Alenbi; Inggles: Allenby Street) ang isa sa mga pangunahing lansangan ng Tel Aviv-Yafo. Ipinangalan ito kay Lord Edmund Allenby._NEWLINE_Nagmumula ang Lansangang Allenby mula sa Dagat Mediterranean sa kanluran at nagtatapos sa Lansangang ha\xe2\x80\x98Aliyya sa silangan. May higit-kumulang 22 lansangan ang sumasalikop sa Lansangang Allenby. Karaniwang tumatagal ng 45 minuto ang paglakad ng buong kahabaan nito._NEWLINE_Kilala ang Lansangang Allenby sa sari\xe2\x80\x99t sari nitong mga butik, tindahan ng aklat, kainan, at caf\xc3\xa9. Dinarayo rin ang lansangan sa masigla nitong nightlife; hanay-hanay rito ang mga pub at bar.'